שאלה: ראיון הלכתי עם המו"ל של הזמר יעקב שוואקי: קניתי דיסק של יעקב שוואקי. א. האם מותר לי לעשות עותק לגיבוי? ב. האם מותר לי להוריד שיר יחיד מן הרשת? ג. האם מותר לי להתקין את הדיסק על המחשב הנייד שלי? על האייפון של אשתי? ד. האם מותר להוריד שיר של הזמר מאתר יוטיוב?
תשובה: פעמים רבות אנו נשאלים בנושא זה, והדבר הטוב ביותר הוא לברר אצל הבעלים אלו זכויות נכללות בקניית הדיסק, וכן לגבי ההקפדה או מחילה וכו' על שירים ברשת האינטרנט. לשם כך שוחחתי עם יוחי בריסקמן מניו יורק שהוא הבעלים העולמי של זכויות היוצרים של יעקב שוואקי ושאלתי אותו באופן מפורט במספר נושאים, המידע כאן מתפרסם בידיעתו הגמורה ובעזרת ה' המידע יהיה לתועלת הגולשים על מנת להינצל מאיסור גזל. (ההערות בסוגריים הם שלי ואינם בכלל דבריו של יוחי ב.) הרב ניר אביב 1. האם יש יאוש או מחילה על שירים או אלבומים שהועלו לרשת? אין. מי שרוצה לשמוע יכול לרכוש את השיר באתרים מוסדרים. 2. מדוע אינכם דואגים להתלונן ולחסום אתרים לא חוקיים שיתוף קבצים? אנו עושים זאת כל יום. ישנם אנשים שתפקידם לאתר על פי המילה "שוואקי" אתרים לא חוקיים שמעלים שירים שלו. אני מתקשר אליהם מיד בתור בעל הזכויות והאפשרות נחסמת. הדבר עובד ברוב המקומות, למעט מדינות כמו רוסיה ועולם שלישי, ששם אין פיקוח ואכיפה על נושא זה באינטרנט. 3. הורדת שיר יחיד מן הרשת ולא כאלבום? אסור, ויכול לרכוש באופן חוקי. אם היינו מתירים שיר אחד לא היו קונים את האלבום. 4. האם נכון לומר שזה אינטרס שלכם שיצרבו או יורידו כדי להתפרסם או להתפרנס מהופעות? לא נכון, משום שההופעות אינן מכסות את כל העלויות, וההכנסה העיקרית היא ממכירת הדיסקים. 5. מה לגבי מי שאומר שאינו מתכוון לשלם בכל מקרה אלא רק בחינם, האם לגביו יש מחילה כי ממילא אינכם יכולים להרוויח ממנו, ואולי מועיל לגביכם לפרסום וכדומה? שינסה בטענה מעין זו ללכת ולקנות בגדים או נעליים או כל מוצר אחר, ברור שאף אחד לא יתן לו. בקיצור: אין מחילה ואין רשות, אלא בת 6. שירים ביוטיוב האם מותרים לשמיעה צפיה או הורדה? 90  מה שיש ביוטיוב זה חומר שאנחנו שמים בכדי לפרסם מוצרים שלנו, וכ10  שירים לא חוקיים שהועלו על ידי אחרים שאנחנו בדרך לחסום אותם. כיצד ידע הגולש התמים האם השיר ביטויוב הועלה על ידינו או שהועלה ללא רשות? הוא אינו יכול לדעת, ואנו מוחלים על צפיה בשיר שהוא בטווח ה10  הללו. לסיכום: לצפיה ושמיעה יש רשות, אך להורדה בשום אופן לא. אתר יוטיוב באופן רשמי לא מאפשר העתקה או הורדה של הקבצים. 7. העתקת דיסק כגיבוי. אסור לעשות עותק. כמו שאדם שקונה נעליים יודע שלא יחזיקו מעמד לעולם ויודע שיצטרך לקנות חדשות כשיתבלו, כן הדין בדיסק שנשרט או בלה צריך לקנות חדש, אין בקניית דיסק זכות שמיעת השיר לכל החיים (אם לא היה כתוב במפורש על עטיפת הדיסק שאסור לעשות שום עותק אלא כתוב רק שהזכויות שמורות לפי החוק היה מותר לעשות עותק לגיבוי שכן החוק מתיר. אך יעקב שוואקי אוסר במפורש אף עותק לגיבוי וזו זכותו). 8. עותק לרכב, למחשב האישי וכו'. עותק למכשיר הנייד, אייפון וכו'. עד לפני 5 שנים אסרתי הכל, כיום המצב השתנה ואין כבר מכשירי דיסקמנים וכדו' והכל נשמר בתור קבצים. אני כותב על עטיפת הדיסק שמותר להעתיק את הקובץ פעם אחת למכשיר אחד בלבד לפי בחירת הלקוח, למשל, לאייפוד או ללפטופ, כלומר ללקוח יש בידו את הדיסק שקנה וחוץ ממנו מקום אחד נוסף שבו בחר להאזין לדיסק על ידי שמירת הקובץ שם. 9. עותק לאשה או לבעל או לשאר בני משפחה. כבר אמרתי שללקוח יש אפשרות שמירה אחת במכשיר שיבחר, אם הוא רוצה יכול לבחור לשמור על מכשיר השייך לאשה או לילדים. (למרות שמיקרוסופט מרשים להעתיק דיסק למחשבי בני המשפחה כגון אופיס, ואומרים שאם יחרגו ממספר משתמשים סביר הדבר מתגלה ונחסם דרך האינטרנט. אני אינני מתיר להעתיק לבני משפחה, אולי כשאהיה עשיר כמו ביל גייטס אוכל להרשות לעצמי). 10. שיר שהורד מדיסק והועלה לרשת, האם מותרת שמיעה, צפיה או הורדה שלו? אסור. 11. שיר שצולם חובבנית ע"י צופה בקהל. האם מותרת: א. צפיה בו. ב. הורדה שלו. אין היתר לצלם הופעות, אני מבקש מהמפיקים לומר זאת לקהל בתחילת ההופעה, ושיכתב על גב הכרטיסים. אין לי שליטה על זה, לפעמים נוהגים כך ולפעמים לא, ואף שמודיעים בתחילת ההופעה לא תמיד כולם שומעים את ההודעה. (הערה שלי: הבהרתי ליוחי בריסקמן, שאם לא מודיעים מראש שזה אסור אי אפשר אחר כך לבוא בטענות למי שעשה כן, שהרי שילם על ההופעה, ולא הגבילו אותו. אם אסרו זאת מראש ובכל זאת צילם, אין כאן איסור ממוני שהרי צילם בשלו, אך יש כאן משום "ואהבת לרעך כמוך"  הגרא"י כלאב ). 12. מי שהוריד או צרב שירים ורוצה לעשות תשובה, האם כשימחוק יש מחילה? כן, בתנאי שמתחייב שאם ירצה שוב לשמוע ישלם ויקנה. (הערה שלי: יוחי ב. הסכים רק לאחר שכנוע רב והסבר עניין תקנת השבין המובאת בגמרא בבא קמא צד:). 13. האם כשעושה תשובה וקונה דיסק חדש יש מחילה על זמן השימוש הקודם? כן. 14. האם יש לך מה להוסיף? אנחנו כל כך נגד העתקות, וכל הזמן מתקשרים אנשים לשאול מה מותר. למשל, התקשר אלי מישהו שעושה קאמפ בקירוב אנשים ליהדות וביקש רשות לעשות מיקס של שירים. אמרתי לו בוא ואתן לך דיסקים בחינם, ובלבד שלא תתחיל עם ההעתקות. עד כאן הראיון. סיכום הפרטים העולים להלכה: א. כבר כתבנו פעמים רבות (באתר ישיבה, וכן בהרחבה בספרי ביכורי אביב סימן צט, הלכות מעשיות בנושא זכויות יוצרים בעידן האינטרנט) שישנו איסור הלכתי להעתיק יצירה רוחנית ללא רשות הבעלים מסיבות שונות שהזכירו הפוסקים. ישנם האוסרים מטעם איסור דאורייתא של גזל, ישנם האוסרים מדין נהנה מרכוש חברו או דין נהנה מיגיעתו של חברו, ישנם האוסרים מדין יורד לאומנות חברו. דעת רוב הפוסקים שאין לאינטרנט דין זוטו של ים או אבידה מדעת, ולכולם ישנו איסור משום "ואהבת לרעך כמוך", ומה ששנוא עליך לא תעשה לחברך. ב. שמיעה, צפיה או הורדה של שיר יחיד מן הרשת אסורה וכל שכן אלבום שלם, אלא אם כן הדבר נעשה באתר חוקי תמורת ת ג. אלבום שלא נמכר בחנויות אך עדיין ניתן להשיגו באינטרנט אין היתר להורידו או להעתיקו. בכל מקרה של ספק צריך לברר אצל בעל הזכויות את המצב לאשורו. ד. גם למי שטוען שבכל מקרה אינו מתכוון לקנות אין רשות להעתיק ללא רשות הבעלים. ה. שירים שהועלו לאתר יוטיוב על ידי הזמר עצמו מותרים לצפיה או שמיעה, אך לא להורדה. למשל, השירים של יעקב שוואקי מותרים לצפיה באתר זה משום שהועלו על ידו או ברשותו, ואילו השירים של מרדכי בן דוד אסורים משום שלא הועלו על ידו או ברשותו. ו. עשיית עותק גיבוי או שמירה במקומות נוספים: הדין תלוי בשאלה אלו זכויות שימוש בדיסק מכר הבעלים לצרכן. על פי מה שביררנו אצל בעלי הזכויות, קניית הדיסק אינה זכות שמיעת האלבום לכל החיים. יעקב שוואקי (מופיע על עטיפת הדיסק) אינו מתיר לעשות העתק אלא לשמור כקובץ MP3 במקום אחד בלבד לפי בחירה כגון באייפון או במחשב הנייד וכו'. מרדכי בן דוד מתיר לעשות עותק מאחר רק במקרה והדיסק נשרט בתוך השנה הראשונה, ומתיר לצרכן לשמור כקובץ במקום אחד בלבד לפי בחירה. אין היתר להעתיק לבני משפחה אפילו מדרגה ראשונה. זמר שלא ציין על עטיפת שאוסר לעשות עותק גיבוי כגון שכתב רק "כל הזכויות שמורות לפי החוק הבינלאומי", מותר לעשות עותק גיבוי כפי שמתיר החוק  שימוש פרטי וביתי (תיקון מס' 6) תשנ"ו-1996   סעיף 3ג:, חוק זכות יוצרים, התשס"ח 2007 - סעיף 24(א). אך אם הוסיף שגם אסור על פי ההלכה, אין מנוס אלא לברר כל מקרה לגופו, אלו זכויות שימוש נכללות בקניה. ז. צילום הופעה בצורה חובבנית באירוע פרטי או ציבורי והעלאתו לרשת היא מותרת אלא אם כן הודיע הזמר מראש שהוא אוסר זאת. ח. הרוצה לעשות תשובה ימחוק את כל השירים שהעתיק בצורה לא חוקית, ואז יש מחילה מצד הזמרים הנ"ל על כל ההנאה שנהנה ואינו צריך לשלם עליהם. המחילה מותנית בכך שמקבל על עצמו לשלם על השירים מעתה ואילך. ראיון הלכתי עם הזמר מרדכי בן דוד למעבר לקטגורייה זכויות יוצרים ב'שאל את הרב' - לחץ כאן. למעבר לשיעורים בנושא 'זכויות יוצרים' - לחץ כאן.